- EZabbuli
- <
- 8
- >

8
Eeri akubbembera abembi. EZabbuli ya Dawudi.
Ekitiisya kya Kibbumba nʼekitiisya ekiyawaire abantu
1 Oo Musengwa, iwe oMusengwa waiswe,
obukulu bwʼeriinalyo buboneka nabuli wantu omu kyalo kyonakyona!
Era ekitiisyakyo kiboneka
paka mwigulu.
2 Wayegeserye abaana abatobato nʼebibbuuta okukuwuuja nakusani,
omu ngeri eyo nʼosirica abalabebo,
nʼabo abakulwanisya.8:2 Mat 21:16
3 Owenfumintiriza okwigulu
eriwabbumbire,
nʼomweri nʼenkota
ebiwateekere omu bifo byabyo,
4 omuntu niikyo eniki-so ekigira nʼomuseegaku?
Era omuntu-obuntu, lwaki omulumirwa?8:4 Yob 7:17-18; Zab 144:3; Beb 2:6-8
5 Wamukolere, nʼabulaku katyayi kati okwagaagana na iwe Kibbumba,*8:5 Kibbumba. Ooba, abamalaika.
era nʼomutiikira engule eyʼekitiisya nʼokumugulumalya.
6 Wamuwaire obwezye okufuga ebintu byonabyona ebiwabbumbire.
Era ebintu byonabyona wabiteekere ansi wʼobwezyebwe,8:6 1Ko 15:27; Bef 1:22; Beb 2:8
7 entaama gyonagyona nʼente,
nʼebisolo byʼomu kigona,
8 nʼebinyonyi nʼenyanyi,
nʼebibbumbe ebindi ebibba omu nyanza.
9 Oo Musengwa, iwe oMusengwa waiswe,
obukulu bwʼeriinalyo buboneka nabuli wantu omu kyalo kyonakyona!

- EZabbuli
- <
- 8
- >

8:2 8:2 Mat 21:16

8:4 8:4 Yob 7:17-18; Zab 144:3; Beb 2:6-8

*8:5 8:5 Kibbumba. Ooba, abamalaika.

8:6 8:6 1Ko 15:27; Bef 1:22; Beb 2:8

© 2017 WBT